Pozdravljeni, osmošolci,

najbrž, si nismo nikoli mislili, da bomo takole komunicirali, pa je to pač nuja, če želimo sebi in drugim bolje, kot je sedaj.

Pa k bistvu. Pri slovenščini bomo, kolikor se bo le dalo, dali prednost književnosti, ki jo boste veliko lažje tudi sami spoznavali, kot pa jezikovni pouk. Ker imamo 3 ure tedensko, mislim, da je smiselno, da dnevno dobivate moja navodila, in jih sproti tudi uresničujete, saj boste za vse posredovano, morali tudi dokazati znanje, ki bo ocenjeno.

Vsekakor pa sem vam na voljo preko e asistenta, če boste potrebovali pojasnila.

Lep pozdrav vsem, pazite nase in na vse ostale

Magda Grajš

Ker je ponedeljek, torej začnemo z delom.

Ob obravnavi Prešernovih besedil smo se že marsičesa naučili, tako da bo nekoliko lažje spoznati še zadnje besedilo Uvod h Krstu pri Savici, ki je zadnje besedilo, ki ga spoznamo letos.

Kar je zapisano odebeljeno, sodi kot zapis v zvezke

**F. PREŠEREN: KRST PRI SAVICI**

**To je epska-lirska pesnitev, sestavljena iz treh delov, in sicer iz soneta Matiji Čopu, 2. dela Uvod h krstu pri Savici in 3. dela Krst.**

**Pesnitev je nastala konec leta 1835, posvetil pa jo je prijatelju Matiji Čopu.**

**Dogajanje je postavljeno v čas 8. stoletja, ko so naše prednike – pogane – pokristjanjevali. Junak naših prednikov je Črtomir, kristjanov pa Valjhun.**

 **Krst: Črtomir - pogan – po boju pobegne k slapu Savica, kjer se ponovno sreča s svojo izvoljenko Bogomilo. Ta ga prepriča, da se da krstiti in s tem sprejme krščansko vero, proti kateri se je prej boril. Da bi služil bogu, postane duhovnik, kajti Bogomila je že prej sprejela krščansko vero in postala nuna, da bi bog obvaroval Črtomira.**

Naslednjič pa natančneje o Uvodu h …, ki ga imate v berilih str. 168